b"\n_START_ARTICLE_\nSanta Fe (Argentina)\n_START_SECTION_\nGeografia\n_START_PARAGRAPH_\n\xc3\x89s situada al nord-est de l'Argentina, a prop de l'encreuament dels rius Paran\xc3\xa1 i Salado; a l'altra vora es troba la ciutat de Paran\xc3\xa1, amb la qual s'uneix per mitj\xc3\xa0 del t\xc3\xbanel subfluvial Hernandarias. La ciutat tamb\xc3\xa9 est\xc3\xa0 connectada mitjan\xc3\xa7ant un canal al port de Colastin\xc3\xa9. El 2001, Santa Fe tenia una poblaci\xc3\xb3 de 369.000 habitants, tot i que l'\xc3\xa0rea metropolitana que inclou altres pobles i ciutats adjacents, tenia una poblaci\xc3\xb3 de 454.238, la novena m\xc3\xa9s gran de l'Argentina.\n_START_SECTION_\nHist\xc3\xb2ria\n_START_PARAGRAPH_\nLa ciutat fou fundada el 15 de novembre de 1573 per Juan de Garay amb un grup de criolls arribats des d'Asunci\xc3\xb3n, i el 1580 visqu\xc3\xa9 la Revolta dels Set Caps.\n_START_SECTION_\nEconomia\n_START_PARAGRAPH_\nSanta Fe \xc3\xa9s un centre de comer\xc3\xa7 i transport per a la rica regi\xc3\xb3 agr\xc3\xadcola que produeix grans, olis i carn. La ciutat \xc3\xa9s seu de la Universitat Cat\xc3\xb2lica de Santa Fe, la Universitat Nacional del Litoral, aix\xc3\xad com diversos museus i edificis constru\xc3\xafts durant l'\xc3\xa8poca colonial."